section_heading: Životopis
paragraph_text: Karijeru je započeo u rodnom klubu Mega Ishrani. U ljeto 2006. njegov talent zapazio je tadašnji trener Girone Svetislav Pešić koji ga je doveo u klub. Već sa samo 18 godina igrao je u ACB ligi, međutim nije se uspio uklopiti u momčad i imao je vrlo malu minutažu. U ljeto 2007. odlazi u njemački Köln 99ers, na preporuku još jednog srpskog trenera Saše Obradovića. U nastavku sezone Obradović je napustio klubu Kölna i seli se u BC Kijev. Nakon tog događaja Kešelj je isto tako zatražio ispisnicu iz kluba.